Ammattikasvatuksen aikakauskirja: vierailevien toimittajien/teemanumeroiden haku vuodelle 2020 | Ammatillisen koulutuksen tutkimusseura OTTU ry
Ammattikasvatuksen aikakauskirja: vierailevien toimittajien/teemanumeroiden haku vuodelle 2020
TULE VIERAILEVAKSI TOIMITTAJAKSI TEEMANUMEROON
Nyt haetaan mielenkiintoisia ja ajankohtaisia ehdotuksia Ammattikasvatuksen aikakauskirjan vuoden 2020 2-4 numeroiden teemoiksi!
Ammattikasvatuksen aikakauskirja on neljä kertaa vuodessa ilmestyvä tieteellinen (JUFO 1), erityisesti ammattikasvatuksen aihepiireihin keskittyvä julkaisu (https://akakk.fi). Vuoden ensimmäistä numeroa lukuun ottamatta muut ovat teemanumeroita. Teemanumero kokoaa yhteen artikkeleita, puheenvuoroja ja katsauksia, joissa esitetyt tutkimustulokset tuovat uutta tietoa ja näkökulmia teemaan liittyen. Pääasiassa toivomme referee-menettelyn ehdot täyttäviä artikkeleita, mutta myös ei-referoituja voidaan julkaista.
Löytyisikö sinulta intoa ja asiantuntemusta koota teemanumero yksin tai yhdessä kollegasi kanssa? Teemanumero toimitetaan yhteistyössä lehden toimituksen kanssa. Toimittajat vastaavat referee-menettelyyn tarjottujen artikkelien prosessista, vierailevat toimittajat vastaavat kirjoittajakutsun laatimisesta, palautteen antamisesta artikkeliehdotuksille, ei-referee artikkelien kommentoinnista sekä pääkirjoituksen laatimisesta.
Jos mielessäsi on mielenkiintoinen aihe teemanumeroksi, jätä ehdotuksesi Ammattikasvatuksen aikakauskirjan toimitukseen (akakk(at)ottu.fi) 19.8.2019 mennessä.
Teemanumeroehdotus on korkeintaan kahden liuskan mittainen esitys, josta käy ilmi seuraavat tiedot:
Vierailevien toimittajien nimet, organisaatiot, yhteystiedot
Teemanumeron otsikko
Kuvaus tarkasteltavasta teemasta ja sen merkityksestä
Lista mahdollisista teemanumeroon tulevista artikkeleista (jos sellaisia on tiedossa)
Ehdotus teemanumeron ilmestymisajankohdasta: Numero 2/2020 ilmestyy kesäkuussa, 3/2020 ilmestyy syyskuussa, 4/2020 ilmestyy joulukuussa
Lehden aiempiin teemanumeroihin voit tutustua lehden arkistossa.
Ammattikasvatuksen aikakauskirjan toimituskunta tekee päätöksen vuoden 2020 numeroiden teemoista syyskuussa 2019.
04.01.2019 Kirjoittajakutsu: Ammattikasvatuksen aikakauskirjan teemanumero 4/2019
15.11.2019Ammattikasvatuksen aikakauskirjan vuoden artikkeli 20187.11.2019Kirjoittajakutsu "Oppimisympäristöjen ja opiskelijoiden monimuotoisuus ammatillisessa koulutuksessa" (2/2020)22.10.2019Amiedun videotervehdys30.9.2019OTTU ry:n kunniamaininta14.8.2019AMK- ja ammatillisen koulutuksen tutkimuspäivät 201914.6.2019Ammattikasvatuksen aikakauskirja: vierailevien toimittajien/teemanumeroiden haku vuodelle 2020